ຝຣັ່ງສະຫຼອງວັນ Bastille Day (ສະໄລດ໌/ວີດີໂອ)
Bastille Day ແມ່ນວັນລະລຶກ ເຖິງການບຸກເຂົ້າຍຶດເອົາຄຸກ Bastille ເມື່ອວັນທີ 14 ກໍລະກົດ 1789, ອັນເປັນຂີດໝາຍ ແຫ່ງການເລີ້ມຕົ້ນ ການປະຕິວັດຂອງປະຊາຊົນຝຣັ່ງ.
ມື້ນີ້ ປະຊາຊົນຝຣັ່ງສະເຫຼີມສະຫຼອງວັນ Bastille Day ອັນເປັນ ວັນຢຸດພັກເພື່ອລະລຶກເຖິງການບຸກເຂົ້າຍຶດເອົາຄຸກ Bastille ໃນນະຄອນຫຼວງປາຣີ ເມື່ອວັນທີ 14 ກໍລະກົດ ປີ 1789 ອັນ ເປັນຂີດໝາຍແຫ່ງການເລີ້ມຕົ້ນການປະຕິວັດຂອງປະຊາຊົນ ຝຣັ່ງ ຕໍ່ຕ້ານລະບອບສັກດີນາ ຫລືລາຊາທິປະໄຕ ປະທານາທິບໍດີ Francois Hollande ແລະແຂກຜູ້ມີກຽດອື່ນໆ ໄດ້ ຮ່ວມຊົມ ການເດີນສວນສະໜາມຂອງທະຫານ ທີ່ປະຕິບັດ ກັນມາເປັນປະເພນີ ຢູ່ຖະໜົນ Champ Elysees ໃນເຊົ້າວັນ ຈັນມື້ນີ້ ພວກຜູ້ຊົມຫຼາຍແສນຄົນ ພາກັນຢືນເປັນແຖວ ເລາະຕາມຖະໜົນເສັ້ນນັ້ນໃນນະຄອນ ຫຼວງປາຣີ ເພື່ອຊົມການເດີນສວນສະໜາມດັ່ງກ່າວ ວັນ Bastille Day ເປັນວັນຢຸດພັກທາງການທີ່ໃຫຍ່ທີ່ສຸດໃນຝຣັ່ງ ແລະມີການສະເຫຼີມ ສະຫຼອງວັນດັ່ງກ່າວ ໃນທົ່ວປະເທດ ການສະເຫຼີມສະຫຼອງຈະມ້ວນທ້າຍດ້ວຍການຈູດບັ້ງໄຟດອກ ໃນແລງວັນຈັນມື້ນີ້ ຢູ່ຫໍ Tour Eiffel ໃນຫົວຂໍ້ ສົງຄາມແລະສັນຕິພາບ